Κυβέρνηση Κυριάκου Μητσοτάκη 2019

Η **Κυβέρνηση του Κυριάκου Μητσοτάκη**, προέκυψε μετά από τις βουλευτικές εκλογές του Ιουλίου του 2019, κατά τις οποίες η Νέα Δημοκρατία αναδείχθηκε πρώτο κόμμα με ποσοστό 39,85%, διαδεχόμενη την κυβέρνηση του Αλέξη Τσίπρα.

Στις 8 Ιουλίου 2019, ο Κυριάκος Μητσοτάκης, πρόεδρος της Νέας Δημοκρατίας, ορκίστηκε ως πρωθυπουργός. Η σύνθεσή της νέας κυβέρνησης ανακοινώθηκε την ίδια μέρα, η οποία ορκίστηκε στις 9 Ιουλίου 2019. Ο Παναγιώτης Πικραμμένος, πρώην υπηρεσιακός πρωθυπουργός, ορκίστηκε ως αντιπρόεδρος της κυβέρνησης. Διαλύθηκε στις 25 Μαΐου 2023 μετά από την άρνηση λήψης της διερευνητικής εντολής και αποτυχίας σχηματισμού κυβέρνησης.

## Κυβερνητικό έργο
### Πρώτες 100 μέρες
Στις 100 πρώτες ημέρες της διακυβέρνησης, υποκινήθηκε μια μεσοσταθμική μείωση στον ΕΝΦΙΑ κατά 22%, επαναδιαμορφώθηκε η ρύθμιση των 120 δόσεων προς οφειλέτες σε εφορία και ασφαλιστικά ταμεία, εγκρίθηκαν πόροι ύψους των 180 εκατομμυρίων ευρώ προς τους ΟΤΑ – κυρίως για αντιπλημμυρικά έργα – και προκηρύχθηκαν 1.500 νέες θέσεις εργασίας στην Ελληνική Αστυνομία.

Επίσης ψηφίστηκε ο Νόμος 4622/2019 για το Επιτελικό Κράτος με τον οποίο συστάθηκε η Εθνική Αρχή Διαφάνειας. Σε αυτήν, συγχωνεύθηκαν όλα τα ελεγκτικά σώματα του δημοσίου με την Προεδρία της Κυβέρνησης, ως αυτοτελής, ενώ συγχωνεύθηκαν έξι γραμματείες με την ΕΥΠ, που στο εξής θα έδινε αναφορά απευθείας στον Πρωθυπουργό. Σύμφωνα με την κυβέρνηση οι γραμματείες θα ασκούν την εποπτεία της τήρησης της νομιμότητας και της διαφάνειας στον δημόσιο τομέα. Ο νόμος αυτός έγινε γνωστός ως *επιτελικό κράτος*.

Από τις πρώτες νομοθετικές πρωτοβουλίες υπήρξε η αλλαγή στο καθεστώς του ασύλου στα πανεπιστήμια της χώρας, επιτρέποντας στην αστυνομία να παρεμβαίνει στα πανεπιστήμια σε περίπτωση αξιόποινων πράξεων, χωρίς να χρειάζεται συναίνεση της πρυτανείας και των εκπροσώπων των φοιτητών. Η κατάργηση του πανεπιστημιακού ασύλου δεν έμεινε άνευ κριτικής από την αντιπολίτευση, από μέρος του Τύπου και των ΑΕΙ. Μεταξύ άλλων θεωρήθηκε ότι «απειλεί τα θεμέλια της ακαδημαϊκής ειρήνης» εφόσον η νομοθεσία ήδη προβλέπει – μετά από εισαγγελικό αίτημα – αυτεπαγγέλτως αστυνομική παρέμβαση για την προστασία της δημόσιας περιουσίας και της ανθρώπινης ζωής.

#### Συνταγματική Αναθεώρηση
Στις 25 Νοέμβριου 2019 – ολοκληρώθηκε η τέταρτη Ελληνική συνταγματική αναθεώρηση του 2019, η πρώτη φάση της οποίας έλαβε χώρα στις 15 Φεβρουαρίου 2019 επί κυβερνήσεως ΣΥΡΙΖΑ. Η αναθεώρηση δημοσιεύτηκε στην Εφημερίδα της Κυβερνήσεως στις 24 Δεκεμβρίου του ίδιου χρόνου. Η αναθεώρηση περιλαμβάνει, μεταξύ άλλων, αλλαγές όπως η αποσύνδεση της εκλογής του Προέδρου της Δημοκρατίας από την απειλή διαλύσεως της Βουλής προς διεξαγωγή εκλογών, η άσκηση του εκλογικού δικαιώματος των εκτός Επικρατείας πολιτών και η κατάργηση του περιορισμού στην κατά χρόνο αρμοδιότητα της Βουλής να ασκεί δίωξη για αδικήματα υπουργών.

#### Εξοπλισμός των Ενόπλων Δυνάμεων
Ο Πρωθυπουργός επικαλούμενος των καθημερινών προκλήσεων της Τουρκίας και της έξαρσης του τουρκικού αναθεωρητισμού – προχώρησε στην αναβάθμιση του εξοπλισμού των ενόπλων δυνάμεων. Μεταξύ άλλων, παρήγγειλε νέο στρατιωτικό εξοπλισμό τυφεκίων (προς αποκατάσταση των παλαιών G3A3), θωρακισμένα οχημάτα και πολεμικό υλικό. Παράλληλα προχώρησε στην ανανέωση της πολεμικής αεροπορίας μέσω αναβάθμισης των F-16 και προσθήκης νέων μαχητικών αεροσκαφών Rafale καθώς και ανανέωσης του πολεμικού ναυτικού με τη ναυπήγηση νέων φρεγατών. Οι κινήσεις αυτές συναντήσαν την έντονη αντίδραση της αξιωματικής αντιπολίτευσης και του Αλέξη Τσίπρα, ο οποίος επικαλέστηκε ότι η κυβέρνηση μπαίνει σε ακριβή κούρσα εξοπλισμών δεδομένου των πολλών κοινωνικοοικονομικών προβλημάτων που αντιμετώπιζε η χώρα.

### Ευρωπαϊκός αριθμός έκτακτης ανάγκης «112»
Στις 12 Ιουλίου 2019, πραγματοποιήθηκε η πρώτη πιλοτική λειτουργία του συστήματος του πανευρωπαϊκού αριθμού κλήσης έκτακτης ανάγκης «112», στο κομμάτι των εισερχόμενων κλήσεων, δηλαδή από τους πολίτες προς τον αριθμό. Μέχρι τότε, ο αριθμός «112» λειτουργούσε σε όλες τις ευρωπαϊκές χώρες εκτός από την Ελλάδα και τη Μάλτα, οι οποίες ήταν οι μόνες που δεν χρησιμοποιούσαν κανένα σύστημα δημόσιας προειδοποίησης των πολιτών για έκτακτες ανάγκες.

Στις αρχές Αυγούστου 2019, ολοκληρώθηκε η υλοποίηση μιας «ενδιάμεσης λύσης», με την οποία έγινε δυνατή η αποστολή συμβατικών μηνυμάτων SMS σε όσα κινητά τηλέφωνα βρίσκονται εντός των περιοχών ενδιαφέροντος, σε συνεργασία με τους παρόχους κινητής τηλεφωνίας. Παράλληλα, ολοκληρώθηκε η εκπαίδευση όσων στελεχώνουν τα κέντρα κλήσης του «112» και τέθηκαν σε λειτουργία δύο κέντρα.

Από την 1η Ιανουαρίου 2020, τέθηκε σε πλήρη λειτουργία ο αριθμός με εισερχόμενο και εξερχόμενο σκέλος. Σχετικά με το τελευταίο, έγινε πλέον δυνατή, πέραν των υπολοίπων, η αποστολή μηνυμάτων εκπομπής κυψέλης (Cell Broadcast – CB), δηλαδή γραπτών προειδοποιητικών μηνυμάτων στα ελληνικά και τα αγγλικά που συνοδεύονται από χαρακτηριστικό ήχο συναγερμού, στα έξυπνα κινητά τηλέφωνα (smartphones) των πολιτών σε περίπτωση έκτακτης ανάγκης. Επιπλέον, κατέστη δυνατή η εγγραφή στη βάση δεδομένων της Γενικής Γραμματείας Πολιτικής Προστασίας για ειδοποίηση μέσω γραπτών μηνυμάτων SMS, email ή φωνητικών συναγερμών με τηλεφωνική κλήση σε κινητό ή σταθερό τηλέφωνο.

### Νέο ανώτατο όριο συντάξεων από τον ΕΦΚΑ
Στις αρχές Αυγούστου 2019, κατατέθηκε από την κυβέρνηση τροπολογία με την οποία θεσπίστηκε νέο ανώτατο όριο στο συνολικό ποσό μηνιαίων συντάξεων λόγω γήρατος, αναπηρίας ή θανάτου από τον ΕΦΚΑ, ίσο με το δωδεκαπλάσιο της πλήρους εθνικής σύνταξης που αντιστοιχεί σε 20 έτη ασφάλισης, δηλαδή 4.608 ευρώ. Με το όριο αυτό, το Γενικό Λογιστήριο του Κράτους εκτιμά ότι θα εξοικονομηθούν από το 2019 έως το 2023 περίπου 7 δισεκατομμύρια ευρώ.

### Μείωση του ΕΝΦΙΑ και ρύθμιση 120 δόσεων
Τον ίδιο μήνα η κυβέρνηση κατέθεσε νομοσχέδιο (Ν. 4621/2019) για τη μείωση του ΕΝΦΙΑ, σύμφωνα με το οποίο ο φόρος μειώθηκε για όλους τους ιδιοκτήτες ακινήτων (με μεγαλύτερες μειώσεις για τους μικροϊδιοκτήτες). Οι μειώσεις ξεκινούν από το 10% για περιουσίες μεγαλύτερης αξίας και φθάνουν το 30% για ακίνητη περιουσία αξίας μέχρι 60.000 ευρώ.

Με το ίδιο νομοσχέδιο, οι οφειλέτες με χρέη στην εφορία απόκτησαν τη δυνατότητα ρύθμισης των οφειλών τους σε 120 δόσεις, ενώ δόθηκαν κίνητρα με μείωση των προσαυξήσεων και των τόκων, αν επιλεγεί μικρότερος αριθμός δόσεων.

### Νόμος 4622/19 για το επιτελικό κράτος
Στις αρχές Αυγούστου 2019 η κυβέρνηση κατέθεσε νομοσχέδιο (Ν. 4622/2019), με το οποίο συγκεντρώθηκε και σε ένα ενιαίο νομοθέτημα το σύνολο των διατάξεων που αφορούν "την οργάνωση, λειτουργία και διαφάνεια της Κυβέρνησης και της δημόσιας διοίκησης". Επιπλέον, δημιουργήθηκαν νέοι θεσμοί και κανόνες και προστέθηκαν διατάξεις με στόχο "την αποτελεσματική λειτουργία του εκάστοτε κρατικού μηχανισμού με βάση και τις διεθνείς πρακτικές, δημιουργώντας για πρώτη φορά ένα σύγχρονο «εγχειρίδιο διακυβέρνησης» στη χώρα".

Συγκεκριμένα, θεσμοθετήθηκε Εθνική Αρχή Διαφάνειας, που σύμφωνα με την Κυβέρνηση έχει σκοπό την αντιμετώπιση της δημόσιας και ιδιωτικής διαφθοράς, η οποία ενσωματώνει τις μέχρι τότε δομές ελέγχου (όπως το Σώμα Επιθεωρητών - Ελεγκτών Δημόσιας Διοίκησης, τους Επιθεωρητές Υγείας και Δημοσίων Έργων κτλ). Επιπλέον, δημιουργήθηκε το πληροφοριακό σύστημα «Μαζί», σκοπός του οποίου είναι η υποστήριξη και παρακολούθηση του έργου των υπουργείων και η έγκαιρη παρέμβαση για την εξασφάλιση της επιτυχούς εφαρμογής του, ώστε να αποφεύγονται προβλήματα λόγω πολλαπλών συναρμοδιοτήτων και καθυστερήσεων. Προκειμένου να αντιμετωπιστεί και να αποφευχθεί η κακονομία και πολυνομία, η υφιστάμενη νομοθεσία απλοποιήθηκε και επιπλέον θεσπίστηκαν κανόνες για τον εξορθολογισμό της μελλοντικής νομοθέτησης.

Τέλος, το νομοσχέδιο προσβλέπει και στην απεμπλοκή πολιτικών κομμάτων από το δημόσιο, με την καθιέρωση (σε κάθε υπουργείο) ενός υπηρεσιακού γενικού γραμματέα που θα προέρχεται από τον δημόσιο τομέα, θα διαχειρίζεται τις δαπάνες και το προσωπικό του υπουργείου και θα επιλέγεται αποκλειστικά μέσω ΑΣΕΠ, χωρίς πολιτική εμπλοκή. Επίσης, θεσπίστηκαν για πρώτη φορά κωλύματα, ασυμβίβαστα και κανόνες αποφυγής σύγκρουσης συμφερόντων για πρόσωπα που διορίζονται σε δημόσιες θέσεις σε όλα τα επίπεδα διακυβέρνησης.

### Νόμος 4623/19
#### Αλλαγές στο πανεπιστημιακό άσυλο
Στις αρχές Αυγούστου 2019 κατατέθηκε και ψηφίστηκε από την κυβέρνηση διυπουργικό νομοσχέδιο (Ν. 4623/2019) που προέβλεπε, μεταξύ άλλων, την κατάργηση του πανεπιστημιακού ασύλου. Σύμφωνα με τη μέχρι τότε νομοθεσία που είχε ψηφιστεί το 2017 επί κυβερνήσεως του ΣΥΡΙΖΑ, ήδη οι δημόσιες αρχές μπορούσαν να επέμβουν σε χώρους των Α.Ε.Ι. σε περιπτώσεις κακουργημάτων και εγκλημάτων κατά της ζωής, ενώ σε οποιαδήποτε άλλη περίπτωση ύστερα από απόφαση του Πρυτανικού Συμβουλίου. Σύμφωνα με την κυβέρνηση, η νέα νομοθεσία επικυρώνει "την ελεύθερη διακίνηση ιδεών στην έρευνα και τη διδασκαλία" και "επιτρέπει στις δημόσιες αρχές να ασκούν όλες τις αρμοδιότητές τους σε χώρους των Α.Ε.Ι., συμπεριλαμβανομένης της αυτεπάγγελτης επέμβασης λόγω τέλεσης αξιόποινων πράξεων". Αντίθετα, το μεγαλύτερο μέρος της αντιπολίτευσης και της φοιτητικής κοινότητας, καταδίκασαν την κατάργηση του Ασύλου, καθώς υποστήριξαν ότι ο νόμος παραβιάζει την ακαδημαϊκή ελευθερία, στοχοποιεί ορισμένους φοιτητές με συγκεκριμένες πολιτικές πεποιθήσεις και ψηφίζεται σε περίοδο που τα Πανεπιστήμια είναι κλειστά λόγω της Πανδημίας του κορονοϊού.

#### Αλλαγές στην τοπική αυτοδιοίκηση
Με το ίδιο νομοσχέδιο θεσπίστηκε η δυνατότητα για σύμπραξη δημοτικών και περιφερειακών παρατάξεων, εφόσον περιλαμβάνεται η παράταξη του Δημάρχου ή του Περιφερειάρχη, και η αναπροσαρμογή του τρόπου ψήφισης του προϋπολογισμού δήμων και περιφερειών, ώστε σε περίπτωση αδιεξόδου να καταλήγει στην επιλογή της εισήγησης που έχει κάνει η επιτροπή οικονομικών στην οποία πλέον εξασφαλίζεται η πλειοψηφία του δημάρχου και του περιφερειάρχη.

#### Αλλαγές στη διανομή φαρμάκων
Άλλη διάταξη του νομοσχεδίου προβλέπει ότι η προμήθεια ακριβών φαρμάκων για καρκινοπαθείς και ασθενείς με σκλήρυνση κατά πλάκας μπορεί να γίνεται από φαρμακεία της γειτονιάς με προγραμματισμένο ραντεβού και όχι από φαρμακεία του ΕΟΠΥΥ, μειώνοντας σημαντικά το χρόνο αναμονής και απλοποιώντας τη διαδικασία. Επιπλέον, η νέα ρύθμιση προβλέπει ότι τα φάρμακα για τις χημειοθεραπείες των ασφαλισμένων σε ιδιωτικές κλινικές θα παραλαμβάνονται από τα φαρμακεία του ΕΟΠΥΥ με ευθύνη των κλινικών και όχι των ασθενών, όπως ίσχυε μέχρι τότε, ώστε οι ασθενείς να μπορούν να μεταβαίνουν απευθείας στην κλινική για θεραπεία.

#### Σύσταση Ελληνικού Κέντρου Διαστήματος και λοιπές διατάξεις
Με το νομοσχέδιο συστάθηκε το Ελληνικό Κέντρο Διαστήματος (ΕΛ.ΚΕ.Δ.) ως νομικό πρόσωπο ιδιωτικού δικαίου και καταργήθηκε ο Ελληνικός Διαστημικός Οργανισμός που είχε συσταθεί το 2017 επί κυβέρνησης ΣΥΡΙΖΑ. Το ΕΛΚΕΔ αποτελεί καθολικό διάδοχο του ΕΛΔΟ.

Το νομοσχέδιο επίσης, ανέστειλε τη δημιουργία τέταρτης νομικής σχολής στη χώρα, που προβλεπόταν να εγκαθιδρυθεί στο Πανεπιστήμιο Πατρών, καθώς και τις μειώσεις οφειλών σε ασφαλιστικά ταμεία από 5% σε 3%.

### Αλλαγές στη διαδικασία χορήγησης διπλωμάτων οδήγησης
Στα τέλη Αυγούστου 2019, με τον Νόμο 4625/2019, θεσπίστηκαν αλλαγές στο νομοθετικό πλαίσιο χορήγησης αδειών οδήγησης που είχε διαμορφωθεί από την κυβέρνηση του ΣΥΡΙΖΑ. Το νομοθετικό πλαίσιο που είχε θεσπίσει η προηγούμενη κυβέρνηση περιλάμβανε, μεταξύ άλλων, την πρόβλεψη δημιουργίας ειδικά διαμορφωμένων χώρων πρακτικής εξέτασης οι οποίοι όμως δεν ήταν δυνατό να βρεθούν σε όλη την Ελλάδα, την υποχρέωση διάθεσης των εκπαιδευτικών οχημάτων των σχολών οδήγησης χωρίς όμως την παρουσία των ιδιοκτητών εκπαιδευτών, την υποχρέωση ατομικής ασφάλισης των υποψηφίων οδηγών και τη χρήση ειδικού τεχνικού εξοπλισμού (κάμερες παρακολούθησης) για τη διενέργεια των δοκιμασιών οδήγησης, ο οποίος όμως δεν ήταν διαθέσιμος. Με το νέο νομοσχέδιο, επανασυστάθηκαν οι Δευτεροβάθμιες Ιατρικές Επιτροπές για τη διενέργεια ιατρικών εξετάσεων των υποψηφίων οδηγών, καταργήθηκε η υποχρεωτική επανεξέταση των οδηγών ηλικίας άνω των 74 ετών, καταργήθηκε η καθολική απαγόρευση κίνησης των τετράτροχων μοτοσικλετών («γουρούνες») και τέλος συστάθηκε ειδική επιτροπή με αντικείμενο την αναμόρφωση του θεσμικού πλαισίου εξέτασης υποψηφίων οδηγών και χορήγησης αδειών οδήγησης.

### Αντιμετώπιση πανδημίας Covid-19
[thumb|Το διάγγελμα του Κυριάκου Μητσοτάκη στις 22 Μαρτίου 2020, στο οποίο ανακοινώνει την έναρξη της [καραντίνας.]]
Με το ξέσπασμα της πανδημίας COVID-19 η κυβέρνηση Μητσοτάκη κινήθηκε παίρνοντας μέτρα νωρίς, ακυρώνοντας τις εκδηλώσεις για τις Απόκριες, έκλεισε πανεπιστήμια και σχολεία όταν τα κρούσματα ήταν ακόμη 89 και ακολούθησαν χώροι εστίασης και τελικά οι μη απαραίτητες μετακινήσεις. Αποτέλεσμα ήταν το πρώτο κύμα να είναι πολύ ηπιότερο σε σχέση με άλλες χώρες της Μεσογείου, όπως η Ιταλία και η Ισπανία. Παράλληλα, σύμφωνα με το Υπουργείο Υγείας, αυξήθηκαν οι διαθέσιμες κλίνες ΜΕΘ στο δημόσιο από 557 σε 1105, ενώ υπήρξε και συνεργασία του ιδιωτικού τομέα. Επίσης πάρθηκαν μέτρα οικονομικής ενίσχυσης των επιχειρήσεων.

Με τη χαλάρωση των περιοριστικών μέτρων το καλοκαίρι παρατηρήθηκε αύξηση των μολύνσεων τον Αύγουστο. Η αύξηση των κρουσμάτων οδήγησε στην επιβολή ξανά περιορισμών μετακίνησης τις αρχές Νοεμβρίου του 2020. Η κυβέρνηση κατακρίθηκε για καθυστέρηση της λήψης μέτρων, εφησυχασμό και ελλειπή υγειονομική επιτήρηση, ιδίως στη Θεσσαλονίκη.

Η πρόταση του Πρωθυπουργού για κοινό υγειονομικό πιστοποιητικό υιοθετήθηκε από την Ευρωπαϊκή Ένωση, ενώ και το σχέδιο της Ελλάδα για την αξιοποίηση της ευρωπαϊκής ενίσχυσης ύψους 31 δις επαινέθηκε από τους αξιωματούχους της ΕΕ. Στα μέσα Ιουλίου 2021 υπερψηφίστηκε ο υποχρεωτικός εμβολιασμός των υγειονομικών. Στις 30 Νοεμβρίου 2021 ο Κυριάκος Μητσοτάκης ανακοίνωσε τον υποχρεωτικό εμβολιασμό των πολιτών άνω των 60, καθώς οι νοσηλευόμενοι σε βαριά κατάσταση ανήκαν κυρίως σε αυτήν την ηλικιακή ομάδα, ενώ το 17% δεν είχε εμβολιαστεί. Όσοι δεν εμβολιάζονταν μέχρι τα μέσα Ιανουαρίου κλήθηκαν να πληρώσουν πρόστιμο 100€ το μήνα. Η Ελλάδα έγινε έτσι η πρώτη ευρωπαϊκή χώρα που έθεσε σε εφαρμογή υποχρεωτικό εμβολιασμό πολιτών με ηλικιακά κριτήρια. Ο ΣΥΡΙΖΑ αντέδρασε χαρακτηρίζοντας το μέτρο τιμωρητικό και οικονομικά εξοντωτικό και σημάδι πανικού και μετακύλισης ευθυνών στους πολίτες ενώ το σύστημα υγείας έχει καταρρεύσει.

Τον Δεκέμβριο του 2021 η κυβέρνηση δέχτηκε κριτική σχετικά με αναφορά του Πρωθυπουργού για το αν η θνησιμότητα των ασθενών της νόσου σχετίζεται με το εάν αυτοί βρίσκονται ή όχι σε ΜΕΘ, αλλά και για τα πορίσματα έρευνας σχετικά με τον αριθμό των θανάτων εντός και εκτός ΜΕΘ.

Τον Νοέμβριο του 2022, η Ελλάδα ανήλθε στη δεύτερη θέση σε θανάτους από covid-19 μεταξύ των τριάντα του Ευρωπαϊκού Οικονομικού Χώρου.

#### Λίστα Πέτσα

Στις αρχές του 2020 με αφορμή την πανδημία Κορονοϊού, η Κυβέρνηση ξεκίνησε την καμπάνια ενημέρωσης «Μένουμε Σπίτι» η οποία προέβλεπε τη χορήγηση 20 εκατομμυρίων ευρώ στα ΜΜΕ της χώρας για την προβολή ενημερωτικών μηνυμάτων. Αρχικά η κυβέρνηση δημοσιοποίησε μια λίστα στην οποία αναγράφονταν μόνο τα Μέσα που πήραν χρηματοδότηση, αναφέροντας πως δεν γινόταν να δημοσιοποιηθούν τα χρηματικά ποσά που πήρε το κάθε μέσο καθώς αυτό είναι ευθύνη της εταιρείας που είχε αναλάβει την καμπάνια.

Έπειτα από πίεση της αντιπολίτευσης και ύστερα από 2 μήνες ο Κυβερνητικός εκπρόσωπος Στέλιος Πέτσας δημοσιοποίησε τη λίστα με τα ποσά που έλαβε το κάθε μέσο. Ύστερα από μελέτη, η ειδησεογραφική σελίδα The Press Project επισήμανε πως λιγότερο από το 1% των 20 εκατομμυρίων ευρώ της καμπάνιας δόθηκαν στον αντιπολιτευόμενο τύπο. Απαντώντας στην κριτική που δέχθηκε ο ίδιος και η κυβέρνηση συνολικά για την καμπάνια, ο Στέλιος Πέτσας επισήμανε πως πρόκειται «για μια καμπάνια που έσωσε ζωές».

Τον Σεπτέμβριο του 2020 ο Κυβερνητικός εκπρόσωπος ανακοίνωσε νέα καμπάνια ως συνέχεια της προηγούμενης και προέβλεπε τη χορήγηση 2 εκατομμυρίων ευρώ στα ΜΜΕ για την προβολή νέων ενημερωτικών μηνυμάτων.

### Ενεργειακή κρίση
Στις 17 Μαρτίου ανακοινώθηκαν μέτρα ενίσχυσης για τη ραγδαία αύξηση στις τιμές των καυσίμων, το fuel pass. Ένας δεύτερος κύκλος ενίσχυσης ξεκινά στη 1 Αυγούστου με το όνομα Fuel pass 2.

Για την αντιμετώπιση των αυξήσεων στα τιμολόγια του ηλεκτρικού ρεύματος, το πρόγραμμα power pass, όπως ονομάστηκε, κάλυπτε το 60%, ή μέχρι 600€, της συνολικής επιβάρυνσης από 1 Δεκεμβρίου μέχρι 31 Μαΐου, όπως ορίστηκε ως περίοδος αναφοράς. Σύμφωνα με έρευνα, το 92,3% δήλωσε μη ικανοποιημένο από τη στήριξη. Παράλληλα, αναστέλλεται η ρήτρα αναπροσαρμογής.

### Παρακολουθήσεις από την ΕΥΠ

Τον Απρίλιο του 2022 η ιστοσελίδα Reporters United αποκάλυψε ότι ο δημοσιογράφος, Θανάσης Κουκάκης, είχε πέσει θύμα παρακολούθησης από την ΕΥΠ. Το θέμα έφτασε μέχρι την Κομισιόν. Η Google επιβεβαίωσε ότι κυβερνητικοί φορείς διαθέτουν το λογισμικό παρακολούθησης  κάτι που ο κυβερνητικός Εκπρόσωπος, Γιάννης Οικονόμου αρνήθηκε.

Το θέμα έλαβε μεγαλύτερες διαστάσεις όταν ο πρόεδρος του Πανελληνίου Σοσιαλιστικού Κινήματος, Νίκος Ανδρουλάκης, κατέθεσε μηνυτήρια αναφορά στον Άρειο Πάγο για αποτυχημένη απόπειρα παρακολούθησης του κινητού τηλεφώνου του από την ΕΥΠ (η οποία δίνει αναφορά απευθείας στο γραφείο του πρωθυπουργού), με το λογισμικό Predator. Στις 29 Ιουλίου, συνεκλήθη η Επιτροπή Θεσμών και Διαφάνειας για το θέμα, παρουσία του διοικητή της ΕΥΠ, της ΑΔΑΕ, του Υπουργού Ψηφιακής Διακυβέρνησης και Επικρατείας. Ο δημοσιογράφος, Θανάσης Κουκάκης, υποστήριξε ότι ο Παναγιώτης Κοντολέων, διοικητής της ΕΥΠ, παραδέχθηκε την παρακολούθησή του και ότι ήταν αίτημα ξένων μυστικών υπηρεσιών.. Στις 5 Αυγούστου και λόγω της πολιτικής αναταραχής που ακολούθησε των αποκαλύψεων παραιτήθηκαν τόσο ο Γ.Γ. του Πρωθυπουργού, Γρηγόρης Δημητριάδης όσο και ο διοικητής της ΕΥΠ Παναγιώτης Κοντολέων. Το θέμα έγινε γνωστό και διεθνώς, με την εφημερίδα Guardian, να αναφέρει ότι "*ο Έλληνας πρωθυπουργός παρακολουθεί το κινητό πολιτικού του αντιπάλου*" καθώς και ότι όλο αυτό "*παραπέμπει σε σκοτεινές πρακτικές που θυμίζουν τις εποχές του [[Στρατιωτική δικτατορία στην Ελλάδα (1967 - 1974)|μιλιταριστικού καθεστώτος]]*". Στις 8 Αυγούστου, σε διάγγελμα για τις υποκλοπές, ο Κυριάκος Μητσοτάκης δήλωσε ότι *«αυτό που έγινε μπορεί να ήταν σύμφωνο με το γράμμα του νόμου, ήταν όμως λάθος»*, με τον εκπρόσωπο τύπου του ΠΑΣΟΚ να απαντά ότι δεν επρόκειτο για νόμιμο λάθος, αλλά για αντισυνταγματική επιλογή και να τον κατηγορεί για άγνοια.

### Εθνικό Σύστημα Υγείας
Στις 2 Δεκεμβρίου 2022 ψηφίστηκε, εν μέσω αντιδράσεων από υγειονομικούς, τον Πανελλήνιο Ιατρικό Σύλλογο, τον Ιατρικό Σύλλογο Αθηνών, νομοσχέδιο που προβλέπει, μεταξύ άλλων, τη δυνατότητα να πραγματοποιούν οι γιατροί του ΕΣΥ ιδιωτικά ιατρεία και ιδιωτικά χειρουργεία με δαπάνη των πολιτών.

### Διεθνής Διπλωματία
[δεξιά|μικρογραφία|Ο [Κυριάκος Μητσοτάκης με τον Ντόναλντ Τραμπ στον Λευκό Οίκο.]]
Στις 2 Ιανουαρίου 2020 υπεγράφη στην Αθήνα η συμφωνία για την κατασκευή του αγωγού EastMed. Στα τέλη Φεβρουαρίου 2020 η Τουρκία με πρόφαση τον θάνατο τριάντα τριών τούρκων στρατιωτών στο Ιντλίμπ ανακοινώνει μονομερώς το άνοιγμα των συνόρων στον Έβρο, με αποτέλεσμα τη ραγδαία συνάθροιση μεταναστών που προσδοκούσαν να εισέλθουν παράνομα στην Ελλάδα. Ως αποτέλεσμα ήταν μια παρατεταμένη περίοδος τριών μηνών με σοβαρά επεισόδια στον Έβρο που έληξαν με το κλείσιμο των Ελληνικών συνόρων λόγω κορονοϊού. Οι εντάσεις μεταφέρθηκαν και συνεχίστηκαν στη Μεσόγειο όπου το καλοκαίρι του 2020 η Τουρκία πραγματοποίησε παράνομη ερευνητική επιχείρηση στο Λυβικό Πέλαγος συνοδεία πολεμικών πλοίων. Κοντά στην περιοχή των παράνομων ερευνών συνέβη «επακούμβηση» του ελληνικού «*[[Λήμνος ΙΙΙ (φρεγάτα)|ΛΗΜΝΟΣ]]*» με το τουρκικό συνοδευτικό «*KEMAL REIS*», και σημαντική ζημιά για το δεύτερο. Στη συνέχεια αυξήθηκε σε ανησυχητικό βαθμό η συγκέντρωση πολεμικών δυνάμεων διαφόρων κρατών (ΗΠΑ, Ρωσία, Ινδία, Γαλλία). Η ένταση οδήγησε τις δύο χώρες πολύ κοντά σε πολεμική σύρραξη, με μεσολαβητή τη Γερμανία. Ως αποτέλεσμα των συνομιλιών αυτών, όπου υπεγράφη και μια μυστική συμφωνία, Ελλάδα και Τουρκία συμφώνησαν την επανεκκίνηση διερευνητικών συνομιλιών για τα ζητήματα του Αιγαίου, οι οποίες είχαν σταματήσει από το 2016 όταν είχε αποχωρήσει η Τουρκία. Οι διερευνητικές συνομιλίες του 61ου, 62ου και 63ου γύρου διεξήχθηκαν στην Κωνσταντινούπολη, Αθήνα, και Άγκυρα αντιστοίχως, κατέληξαν δε στη διάγνωση διαφωνιών μεταξύ των δύο κρατών. Παράλληλα η Ελλάδα προχώρησε σε συμφωνία με την Ιταλία για την οριοθέτηση θαλασσίων ζωνών και μερική οριοθέτηση με την Αίγυπτο, και προχώρησε σε επέκταση των χωρικών υδάτων στα 12 μίλια στο Ιόνιο Πέλαγος, ανακοινώνοντας και την πρόθεση για παρόμοια επέκταση νότια της Κρήτης. Με την πρωτοβουλία Φόρουμ «Φιλία» η Ελλάδα έθεσε ένα πλαίσιο συνεργασιών βάση του διεθνούς δικαίου στην ευρύτερη περιοχή της Ανατολικής Μεσογείου. Ακολούθησαν στρατηγικές διμερείς αμυντικές συμμαχίες με τα Ηνωμένα Αραβικά Εμιράτα και τη Γαλλία. Το ερευνητικό πλοίο NAUTICAL GEO διενήργησε ωκεανογραφικές μετρήσεις στο Μυρτώο και Κρητικό Πέλαγος, με στόχο την προετοιμασία για την τοποθέτηση του αγωγού East Med. Στην Κύπρο όμως απειλήθηκε από την Τουρκία και σταμάτησε τη λειτουργία του, επιστρέφοντας στο λιμάνι της Λεμεσού. Τον Οκτώβριο του 2021 υπεγράφη συμφωνία με τις ΗΠΑ για τη λειτουργία τεσσάρων βάσεων με ρήτρα αμοιβαίας αμυντικής συνεργασίας.

Τον Σεπτέμβριο του 2020 ο Πρέσβης της Ελλάδας Νικόλαος Πιπερίγκος καταθέτοντας τα διαπιστευτήρια του στο Μπακού του Αζερμπαϊτζάν δέχθηκε επίθεση από τον Πρόεδρο του Αζερμπαϊτζάν, ο οποίος κατηγόρησε Ελλάδα και Κύπρο για συνεργασία με την Αρμενία.

Τον Απρίλιο του 2021 και κατά τη διάρκεια επίσκεψης του Πρωθυπουργού στην Τρίπολη ξεκίνησε επίσημα η επαναλειτουργία της Ελληνικής Πρεσβείας, ενώ η Ελλάδα για πρώτη φορά πήρε μέρος ως παρατηρητής σε σύνοδο για τη Λιβύη. Τόσο ο Υπουργός Εξωτερικών Νίκος Δένδιας, όσο και ο Πρωθυπουργός Κυριάκος Μητσοτάκης κάλεσαν την Τουρκία να αποσύρει τις διεκδικήσεις της σε Αιγαίο και Ανατολική Μεσόγειο και να αποσύρει το «casus beli» που το αποκάλεσαν απαράδεκτο.

Στο πλαίσιο της Ρωσικής εισβολής στην Ουκρανία, η Ελλάδα έχει στείλει πολεμικό υλικό στην Ουκρανία, μεγάλο μέρος του οποίου, ωστόσο, αποσπάστηκε από τα νησιά του Αιγαίου Πελάγους, γεγονός που προκάλεσε αντιδράσεις.

Στις 17 Μαΐου 2022, ο πρωθυπουργός εξεφώνησε λόγο σε κοινή συνεδρίαση των δύο σωμάτων του Κογκρέσου των Ηνωμένων Πολιτειών στην αίθουσα της Βουλής των Αντιπροσώπων στο Καπιτώλιο, στο πλαίσιο του εορτασμού της συμπλήρωσης 200 ετών από το ξέσπασμα της Επανάστασης του 1821.

### Μετακλητοί υπάλληλοι
Στο Μητσοτάκη έχει ασκηθεί κριτική λόγω του ότι, ενώ ως αρχηγός της αντιπολίτευσης είχε ασκήσει κριτική στον ΣΥΡΙΖΑ για την αύξηση του αριθμού των μετακλητών υπαλλήλων της κυβέρνησης, μέσα στα δύο πρώτα χρόνια της πρωθυπουργίας του ο συνολικός αριθμός των μετακλητών υπαλλήλων της κυβέρνησης αυξήθηκε ακόμη περισσότερο. Επιπλέον, δόθηκε σε όσους από αυτούς έχουν προσληφθεί σε θέση ευθύνης το δικαίωμα υπογραφής διοικητικών πράξεων.

### Λοιπές πρωτοβουλίες

### 2019
*Στις 10 Ιουλίου ο υπουργός Μιχάλης Χρυσοχοΐδης άλλαξε τον προηγούμενο αρχηγό της αστυνομίας.
*Στις 12 Ιουλίου το υπουργείο Εργασίας, με τον Γιάννη Βρούτση κατήργησε αμέσως μετά τις εκλογές εγκύκλιο για απλοποίηση διαδικασιών για έκδοση ΑΜΚΑ σε ξένους υπηκόους.
*Στα τέλη Αυγούστου ψηφίστηκε τροπολογία για την πλήρη άρση των κεφαλαιακών ελέγχων (capital controls).
*Στις 16 Οκτωβρίου δημοσιεύθηκε στην Εφημερίδα της Κυβερνήσεως ο Νόμος 4633/2019 περί αντικαπνιστικού νόμου κ.α.
*Στις 25 Νοεμβρίου ολοκληρώνεται η συνταγματική αναθεώρηση
*Τον Δεκέμβριο, η κυβέρνηση προχώρησε σε ιδιωτικοποίηση της κυρίας αρχής παροχής ηλεκτρισμού της χώρας, του ΔΕΔΔΗΕ, ενώ ανακοινώθηκε και ένα πρόγραμμα μεταρρυθμίσεων για τη ΔΕΗ που περιλαμβάνει: την απολιγνιτοποίηση με απόσυρση 14 λιγνιτικών μονάδων μέχρι το 2023, τη μείωση του προσωπικού κατά περίπου 4.000 - 5.000 άτομα, τη μετάβαση σε καθαρότερες μορφές ενέργειας, την ανάπτυξη νέας εμπορικής και τιμολογιακής πολιτικής, τον διακανονισμό των ληξιπρόθεσμων οφειλών.
* Στις 12 Δεκεμβρίου ψηφίζεται το σχέδιο «Ηρακλής», σύμφωνα με το οποίο, θα χορηγούνται κάποιες κρατικές εγγυήσεις προς τις τράπεζες, ως στήριξη για να διαχειριστούν τα μη-εξυπηρετούμενα δάνεια. Σύμφωνα με την κυβέρνηση, το μέτρο αποσκοπεί στο να καταπολεμήσει τη χρόνια παθογένεια του τραπεζικού συστήματος στην Ελλάδα και να επιταχύνει την ανάπτυξη της χώρας.
*Στις 19 Δεκεμβρίου ετέθη σε λειτουργία ο Ευρωπαϊκός αριθμός εκτάκτου ανάγκης (112).

### 2020
*Στις 2 Ιανουαρίου υπεγράφη στην Αθήνα η συμφωνία για την κατασκευή του αγωγού EastMed.
*Στις 22 Ιανουαρίου με 261 ψήφους αναδεικνύεται νέα πρόεδρος της δημοκρατίας η Κατερίνα Σακελλαροπούλου. Τα νέα της καθήκοντα τα αναλαμβάνει στις 13 Μαρτίου 2020. Είναι η πρώτη γυναίκα πρόεδρος της δημοκρατίας στην ιστορία της Ελλάδας.
*Στις 24 Ιανουαρίου ψηφίζεται ο νέος εκλογικός νόμος (4654/2020), ο οποίος καταργεί το σύστημα της απλής αναλογικής που είχε ψηφιστεί από την προηγούμενη κυβέρνηση. Η κατάργηση της απλής αναλογικής προκάλεσε αρνητική κριτική από μεγάλο μέρος της αντιπολίτευσης. Ο νόμος τίθεται σε ισχύ σύμφωνα με το σύνταγμα από τις μεθεπόμενες εκλογές, καθώς δεν είχαν βρεθεί 200 ψήφοι για να τεθεί άμεσα.
*Στις 28 Ιανουαρίου, μαζί με το νομοσχέδιο για τις πολύτεκνες μητέρες, περνά από τη Βουλή τροπολογία σχετικά με το ποδόσφαιρο και τις τιμωρίες των ομάδων, με αιτιολογία τη διατήρηση της κοινωνικής συνοχής, παραβλέποντας την ισχύουσα νομοθεσία περί πολυιδιοκτησίας, το αυτοδιοίκητο του ποδοσφαίρου και τις διεθνείς ομοσπονδίες.
*Την άνοιξη, ψηφίστηκαν δεκάδες νομοσχέδια επιβολής έκτακτων μέτρων, με σκοπό την αντιμετώπιση και τον περιορισμό της εξάπλωσης της επιδημίας του κορονοϊού στην Ελλάδα.
* Τον Απρίλιο η κυβέρνηση ξεκίνησε προγράμματα τηλεκατάρτησης επιστημόνων, με ποσό επιδότησης τα 600€. Το εγχείρημα χαρακτηρίστηκε ως σκάνδαλο καθώς στις πλατφόρμες τηλεκαρτάρτησης εμφανίστηκαν φράσεις που δεν είχαν κανένα νόημα στα Ελληνικά και προέκυψαν από αυτόματη μετάφραση ξένων όρων και με ορθογραφικά λάθη. Οι φράσεις αυτές άρχισαν να διαδίδονται μέσω των κοινωνικών δικτύων και η κυβέρνηση κάτω από το βάρος της κατακραυγής αναγκάστηκε να διακόψει τα προγράμματα.
*Στις 10 Ιουνίου, ψηφίστηκε νομοσχέδιο με το οποίο πραγματοποιούνται αλλαγές στην παιδεία.
*Στις 1 Ιουλίου, ψηφίστηκε νομοσχέδιο με το οποίο πραγματοποιούνται αλλαγές στα δάνεια και τις χορηγίες των επιχειρήσεων.
*Στις 9 Ιουλίου, ψηφίστηκε νομοσχέδιο με το οποίο αλλάζουν οι κανονισμοί στις δημόσιες συναθροίσεις και κυρίως στις διαδηλώσεις. Το νομοσχέδιο προκάλεσε σφοδρή αντιπαράθεση, με το μεγαλύτερο μέρος της αντιπολίτευσης να το χαρακτηρίζει «αντιδημοκρατικό».
*Στις 5 Αυγούστου, πραγματοποιήθηκε ο πρώτος ανασχηματισμός της Κυβέρνησης με διερεύνηση και προσθήκη νέων μελών στην κυβέρνηση.
*Στις 6 Αυγούστου, ο Υπουργός Εξωτερικών, Νίκος Δένδιας υπέγραψε συμφωνία μερικής οριοθέτησης αποκλειστικής οικονομικής ζώνης με τον Αιγύπτιο ομόλογό του, Σαμέχ Σουκρί, στο Κάιρο.
*Στις 7 Νοεμβρίου, επιβλήθηκε υποχρεωτική απαγόρευση κυκλοφορίας (καραντίνα), με σκοπό την αντιμετώπιση και τον περιορισμό της εξάπλωσης της επιδημίας του κορονοϊού στην Ελλάδα, η οποία και έληξε στις 14 Μαΐου.

### 2021
*Στις 11 Φεβρουαρίου ψηφίζεται το Νομοσχέδιο Κεραμέως-Χρυσοχοΐδη εν μέσω σφοδρών αντιδράσεων που, μεταξύ άλλων, προβλέπει τη σύσταση σώματος ασφαλείας στα ΑΕΙ.
*Στις 24 Φεβρουαρίου παρουσιάζεται το νέο θεσμικό πλαίσιο για τα κατοικίδια ζώα και η ζωοκτονία αναγνωρίζεται ως κακούργημα.
*Στις 25 Φεβρουαρίου ξεκινά η καμπάνια #metoogreece στο πλαίσιο των καταγγελιών διαφόρων επωνύμων.
*Στις 17 Μαρτίου συστήθηκε η επιτροπή Εθνική Στρατηγική για την Ισότητα των ΛΟΑΤΚΙ.
*Στις 31 Μαρτίου παρουσιάζεται το σχέδιο Ελλάδα 2.0.
* Τον Μάιο παρουσιάστηκε το νέο πλαίσιο αναδοχής παιδιών που περιλαμβάνει την καταβολή επιδόματος.
*Στις 21 Μαΐου δημοσιεύεται ο νόμος 4800/2021 που καθορίζει την υποχρεωτική συνεπιμέλεια των τέκνων.
*Στις 9 Ιουνίου ανακοινώθηκε η ίδρυση των πρώτων 6 Πρότυπων Επαγγελματικών Λυκείων.
*Στις 10 Ιουνίου ψηφίζεται το νομοσχέδιο Χατζηδάκη με μεγάλες αντιδράσεις και κατηγορίες ότι καταργεί το οκτάωρο και τα εργασιακά δικαιώματα.
*Στις 28 Ιουνίου εισήχθη ο θεσμός του freedom pass, ενός voucher ύψους 150€ που δίνεται στους νέους 18-25 που εμβολιάζονται, πράγμα για το οποίο δέχτηκε κριτική ως «ανήθικο» προεκλογικό μέτρο.
*Στις 23 Ιουλίου το Μουσείο των Δελφών καθίσταται προσβάσιμο ηλεκτρονικά για τα άτομα με κινητικές δυσκολίες.
*Στις 27 Αυγούστου ενεργοποιείται η γραμμή 13035 για τους πληγέντες φυσικών καταστροφών.
*Στις 8 Σεπτεμβρίου δημοσιεύθηκε ο ν.4826/2021 που προβλέπει τη μείωση εισφορών και την ανάθεση των επικουρικών συντάξεων σε funds.
*Στις 28 Σεπτεμβρίου υπογράφεται αμυντική συμφωνία με τη Γαλλία. Στην ίδια συνάντηση υπογράφεται και στρατιωτικό πακέτο προμήθειας φρεγατών.
*Τον Οκτώβριο η διενέργεια παράνομης αλιείας από αλλοδαπούς εντός Ελληνικών Χωρικών Υδάτων ξαναγίνεται ποινικό αδίκημα.
*Στις 14 Οκτωβρίου ο ΥΠΕΞ στην Ουάσιγκτον Νίκος Δένδιας με τον ομότιμο του Μπλίνκεν υπέγραψε συμφωνία με τις ΗΠΑ για τη λειτουργία τεσσάρων βάσεων με ρήτρα αμοιβαίας αμυντικής συνεργασίας.
*Στις 19 Οκτωβρίου έλαβε μέρος τριμερής Ελλάδας – Κύπρου – Αιγύπτου με επίκεντρο τα ενεργειακά.
*Στις 25 Οκτωβρίου υπεγράφη μνημόνιο κατανόησης περί διμερούς στρατηγηκού πλαισίου μεταξύ Ελλάδας και Ηνωμένου Βασιλείου.
*Στις 12 Νοεμβρίου ο Πρωθυπουργός Κυριάκος Μητσοτάκης και ο Υπουργός Εξωτερικών Νίκος Δένδιας έλαβαν μέρος στη Διάσκεψη για τη Λιβύη.
*Στις 12 Νοεμβρίου ο Πρωθυπουργός κάλεσε τη Βρετανική Κυβέρνηση να επιστρέψει στο Μουσείο της Ακρόπολης τα Γλυπτά του Παρθενώνα.
* Στις 25 Νοεμβρίου Ελλάδα και Αίγυπτος υπέγραψαν μνημόνιο κατανόησης για τη δημιουργία υποθαλάσιου ηλεκτρικού καλωδίου μεταξύ των δύο χωρών.

### 2022

* Στη 1 Ιανουαρίου με απόφαση του Υπουργείου Εργασίας και Κοινωνικών Υποθέσεων, ανακηρύχθηκε επίσημα η αύξηση του κατώτατου μισθού στα 663€.
* Στις 10 Ιανουαρίου άνοιξε η πλατφόρμα για την απαλλαγή από το τέλος κινητής τηλεφωνίας σε νέους από 15 ως 29 ετών. Αποσύρθηκε με τροπολογία ο αποκλεισμός των ομοφυλοφίλων από αιμοδότες.
* Στις 4 Απριλίου ετέθη σε διαβούλευση το νομοσχέδιο "Γιατρός για όλους", στα πρότυπα του Οικογενειακού γιατρού.
* Από 1η Μαΐου ο κατώτατος μισθός αυξήθηκε στα 713€ μικτά.
* Στις 10 Μαΐου οι θεραπείες μεταστροφής ετέθησαν εκτός νόμου.
*Στις 26 Μαΐου ψηφίστηκε ο κλιματικός νόμος.
*Από 1 Ιουλίου οι ανασφάλιστοι του ΕΦΚΑ ετέθησαν εκτός συνταγογράφησης από ιδιώτες.
* Στις 21 Ιουλίου δημοσιεύεται σε ΦΕΚ το νέο νομοσχέδιο για τα ΑΕΙ.
* Στις 5 Αυγούστου παραιτείται ο Γενικός Γραμματέας του Πρωθυπουργού Γρηγόρης Δημητριάδης. Την ίδια ημέρα, ανακοινώθηκε ότι τη θέση του Γενικού Γραμματέα θα αναλάβει ο Γιάννης Μπρατάκος.
* Στις 2 Σεπτεμβρίου ορκίστηκε Υφυπουργός στον Πρωθυπουργό, με τις αρμοδιότητες που προβλέπονται από τον Νόμο για τον Γενικό Γραμματέα στον Πρωθυπουργό.
* Στις 10 Οκτωβρίου εγκαινιάζονται οι σταθμοί του Μετρό στον Πειραιά.
* Στις 26 Νοεμβρίου δημοσιεύεται σε ΦΕΚ ο νόμος 4997/2022 (Market Pass).
* Στις 2 Δεκεμβρίου 2022 ψηφίστηκε, εν μέσω σφοδρών αντιδράσεων από υγειονομικούς, τον Πανελλήνιο Ιατρικό Σύλλογο, τον Ιατρικό Σύλλογο Αθηνών, νομοσχέδιο που προβλέπει τη μερική ιδιωτικοποίηση του ΕΣΥ και σπάει το ασυμβίβαστο των υγειονομικών.

### 2023
*Στις 14 Φεβρουαρίου δημοσιεύεται ο ν.5019/2023 (ΦΕΚ Α' 27/14.2.2023) που απαγορεύει την κατάρτιση συνδυασμών από πρόσωπα καταδικασμένα για κακουργήματα. Έγινε γνωστός ως ο νόμος - μπλόκο στο, Εθνικό Kόμμα - Έλληνες, που έχει ιδρυθεί από τον Ηλία Κασιδιάρη. Σύμφωνα με τον αντιπρόεδρο (και πρόεδρο του Α1 τμήματος) του Αρείου Πάγου Χρήστο Τζανερίκο, η συγκεκριμένη τροπολογία αποτελεί "ευθεία παρέμβαση στην λειτουργία του Αρείου Πάγου".
*Στις 28 Μαρτίου δημοσιεύεται ο ν.5037/2023 (ΦΕΚ 78/Α/28-03-2023). Σύμφωνα με τα κόμματα της αντιπολίτευσης, προωθεί την ιδιωτικοποίηση του νερού.
*Στις 29 Μαρτίου και με το υπ' αριθμόν 31986 – ΦΕΚ Β' 2003/28.03.2023 επανακαθορίζεται ο κατώτατος μισθός στα 780ευρώ μικτά.
*Στις 3 Απριλίου δημοσιεύεται ο νόμος 5039/2023 (ΦΕΚ 83/Α/03-04-2023) που προβλέπει τις αποζημιώσεις στα θύματα του δυστυχήματος των Τεμπών.
*Στις 22 Απριλίου ο πρωθυπουργός παρέδωσε το φάκελο με την πράξη του υπουργικού συμβουλίου στην πρόεδρο της δημοκρατίας Κατερίνα Σακελλαροπούλου, όπου ζητάει τη διάλυση της Βουλής και την προκήρυξη εκλογών στις 21 Μαΐου.

## Αλλαγές στα Υπουργεία
Με την ανάληψη των καθηκόντων του, ο Κυριάκος Μητσοτάκης προχώρησε σε αναδιοργάνωση του κυβερνητικού τομέα. Συγκεκριμένα,  κατάργησε το προηγούμενο **Υπουργείο Ψηφιακής Πολιτικής, Τηλεπικοινωνιών και Ενημέρωσης** για να δημιουργήσει το Υπουργείο Ψηφιακής Διακυβέρνησης μεταφέροντας σε αυτό τα ανάλογα τμήματα διαφόρων υπουργείων.

Συγχώνευσε το **Υπουργείο Μεταναστευτικής Πολιτικής** στο Υπουργείο Προστασίας του Πολίτη, συγχώνευσε το **Υπουργείο Διοικητικής Ανασυγκρότησης** στο Υπουργείο Εσωτερικών μεταφέροντας και αρμοδιότητες άλλων υπουργείων, μετονόμασε το **Υπουργείο Δικαιοσύνης, Διαφάνειας και Ανθρωπίνων Δικαιωμάτων** σε Υπουργείο Δικαιοσύνης, και μετέφερε αρμοδιότητες των Υπουργείων στον Πρωθυπουργό.

Συγκεκριμένα μετέφερε υπό την άμεση εποπτεία του τη «Γενική Γραμματεία Ενημέρωσης και Επικοινωνίας», την «Ειδική Γραμματεία Επικοινωνιακής Διαχείρισης Κρίσεων», την «Ειδική Γραμματεία του Εθνικού Τυπογραφείου», και την «Εθνική Υπηρεσία Πληροφοριών».

Επίσης, αναδιάρθρωσε και ενίσχυσε με αρμοδιότητες τη Γενική Γραμματεία Πρωθυπουργού 

Στο θέμα των επικεφαλής των Υπουργείων παρατηρήθηκε αύξηση του αριθμού των εξωκοινοβουλευτικών σε σχέση με προηγούμενες κυβερνήσεις. Το 40% του νέου υπουργικού συμβουλίου δηλ. 21 στελέχη, (3 υπουργοί και 18 υφυπουργοί) ήταν άτομα που δεν είχαν ασχοληθεί ποτέ πριν με την ενεργό πολιτική.

## Σύνθεση της Κυβέρνησης
Η κυβέρνηση του Κυριάκου Μητσοτάκη που συγκροτήθηκε μετά τις εκλογές αποτελείται συνολικά από 51 μέλη, μεταξύ των οποίων υπάρχουν 21 εξωκοινοβουλευτικά πρόσωπα. Από αυτούς, οι 18 είναι καταρτισμένοι και εξειδικευμένοι στον τομέα τους τεχνοκράτες, που ανέλαβαν θέσεις υφυπουργών. Διευθυντής του πρωθυπουργικού γραφείου ήταν ο δικηγόρος Γρηγόρης Δημητριάδης, ανιψιός του Κυριάκου Μητσοτάκη και επί χρόνια στενός του συνεργάτης, που παραιτήθηκε με αφορμή την αποκάλυψη του σκανδάλου των τηλεφωνικών υποκλοπών.

### Πρωθυπουργός και Αντιπρόεδρος Κυβέρνησης

### Υπουργοί - Υφυπουργοί

### Υπουργοί Επικρατείας και Υφυπουργοί παρά τω Πρωθυπουργώ

### Ανασχηματισμός 5ης Ιανουαρίου 2021
Οι σχολιασμοί των δημοσιογράφων έκαναν λόγο για έναν ήπιο ανασχηματισμό που δεν προκάλεσε δομικές αλλαγές στο κυβερνητικό σχήμα.

* **[[Υπουργείο Οικονομικών (Ελλάδα)|Υπουργός Οικονομικών]]**: Χρήστος Σταϊκούρας
** *αναπληρωτής υπουργός* αρμόδιος για τη δημοσιονομική πολιτική: Θόδωρος Σκυλακάκης 
** *υφυπουργός* για τη φορολογική πολιτική και τη δημόσια περιουσία: Απόστολος Βεσυρόπουλος
** *υφυπουργός* αρμόδιος για το χρηματοπιστωτικό σύστημα : Γιώργος Ζαββός
* **[[Υπουργείο Ανάπτυξης και Επενδύσεων|Υπουργός Ανάπτυξης και Επενδύσεων]]**:  Άδωνις Γεωργιάδης
** *αναπληρωτής υπουργός* αρμόδιος για θέματα επενδύσεων: Νίκος Παπαθανάσης
** *υφυπουργός* αρμόδιος για τις δημόσιες επενδύσεις και το εταιρικό σύμφωνο ανάπτυξης : Γιάννης Τσακίρης
** *υφυπουργός * αρμόδιος για την έρευνα και τεχνολογία:  Χρήστος Δήμας
* **[[Υπουργείο Εξωτερικών|Υπουργός Εξωτερικών]]**: Νίκος Δένδιας
** *αναπληρωτής * αρμόδιος για τα ευρωπαϊκά θέματα: Μιλτιάδης Βαρβιτσιώτης
** *υφυπουργός* για την οικονομική διπλωματία και την εξωστρέφεια: Κώστας Φραγκογιάννης
** *υφυπουργός* αρμόδιος για τον απόδημο ελληνισμό:  Κώστας Βλάσης
* **[[Υπουργείο Προστασίας του Πολίτη|Υπουργός Προστασίας του Πολίτη]]**: Μιχάλης Χρυσοχοΐδης 
** *υφυπουργός* αρμόδιος για την αντεγκληματική πολιτική: Λευτέρης Οικονόμου
** *υφυπουργός* αρμόδιος για την πολιτική προστασία και τη διαχείριση κρίσεων : Νίκος Χαρδαλιάς
* **[[Υπουργείο Εθνικής Άμυνας (Ελλάδα)|Υπουργός Εθνικής Άμυνας]]**: Νίκος Παναγιωτόπουλος
** *υφυπουργός*: Αλκιβιάδης Στεφανής
* **[[Υπουργείο Παιδείας και Θρησκευμάτων|Υπουργός Παιδείας και Θρησκευμάτων]]**: Νίκη Κεραμέως
** *υφυπουργός* αρμόδια για θέματα πρωτοβάθμιας και δευτεροβάθμιας εκπαίδευσης και ειδικής αγωγής : Ζέττα Μακρή
** *υφυπουργός* αρμόδιος για θέματα ανωτάτης εκπαίδευσης : Άγγελος Συρίγος
* **[[Υπουργείο Εργασίας και Κοινωνικών Υποθέσεων|υπουργός Εργασίας και Κοινωνικών Υποθέσεων]]**: Κωστής Χατζηδάκης
** *υφυπουργός* αρμόδιος για θέματα κοινωνικής ασφάλισης : Παναγιώτης Τσακλόγλου
** *υφυπουργός* αρμόδια για τη δημογραφική πολιτική και την οικογένεια : Μαρία Συρεγγέλα 
** *υφυπουργός* αρμόδια για θέματα Πρόνοιας και Κοινωνικής αλληλεγγύης: Δόμνα Μιχαηλίδου
* **[[υπουργείο Υγείας|Υπουργός Υγείας]]**: Βασίλης Κικίλιας
** *αναπληρωτής* αρμόδιος για τις υπηρεσίες υγείας : Βασίλης Κοντοζαμάνης
** *υφυπουργός* αρμόδια για θέματα ψυχικής υγείας : Ζωή Ράπτη
* **[[Υπουργείο Περιβάλλοντος και Ενέργειας|Υπουργός Περιβάλλοντος και Ενέργειας]]**: Κώστας Σκρέκας
** *υφυπουργός* αρμόδιος για θέματα προστασίας περιβάλλοντος : Γιώργος Αμυράς
** *υφυπουργός* αρμόδιος για θέματα χωροταξίας και αστικού περιβάλλοντος: Νίκος Ταγαράς
* **[[Υπουργείο Πολιτισμού και Αθλητισμού|Υπουργός Πολιτισμού και Αθλητισμού]]**: Λίνα Μενδώνη 
** *υφυπουργός* αρμόδιος για θέματα σύγχρονου πολιτισμού : Νικόλας Γιατρομανωλάκης
** *υφυπουργός* αρμόδιος για θέματα αθλητισμού : Λευτέρης Αυγενάκης
* **[[Υπουργείο Δικαιοσύνης|Υπουργός Δικαιοσύνης]]**: Κωνσταντίνος Τσιάρας
** *υφυπουργος* αρμόδιος για θέματα διεθνούς συνεργασίας και ανθρωπίνων δικαιωμάτων : Γιώργος Κώτσηρας
* **[[Υπουργείο Εσωτερικών|Υπουργός Εσωτερικών]]**: Μάκης Βορίδης
** *αναπληρωτής* αρμόδιος για θέματα αυτοδιοίκησης : Στέλιος Πέτσας
** *υφυπουργός* αρμόδιος για θέματα Μακεδονίας - Θράκης : Σταύρος Καλαφάτης
* **[[Υπουργείο Ψηφιακής Διακυβέρνησης|Υπουργός Επικρατείας και Ψηφιακής Διακυβέρνησης]]**: Κυριάκος Πιερρακάκης
** *υφυπουργός* αρμόδιος για ειδικά ψηφιακά έργα και το κτηματολόγιο : Γιώργος Στύλιος
:: αντικαταστάθηκε στις 13 Αυγούστου 2021 από τον Θεόδωρο Λιβάνιο
** *υφυπουργός* αρμόδιος για θέματα απλούστευσης διαδικασιών : Γιώργος Γεωργαντάς
* **[[Υπουργείο Υποδομών και Μεταφορών|Υπουργός Υποδομών και Μεταφορών]]** : Κώστας Αχ. Καραμανλής
** *Υφυπουργός*  αρμόδιος για θέματα μεταφορών : Γιάννης Κεφαλογιάννης
* **[[Υπουργείο Ναυτιλίας και Νησιωτικής Πολιτικής|Υπουργός Ναυτιλίας και Νησιωτικής Πολιτικής]]**: Ιωάννης Πλακιωτάκης
** *υφυπουργός* αρμόδιος για θέματα κλάδου πλοίων : Κωνσταντίνος Κατσαφάδος
* **[[Υπουργείο Αγροτικής Ανάπτυξης και Τροφίμων|Υπουργός Αγροτικής Ανάπτυξης και Τροφίμων]]**: Σπήλιος Λιβανός
** *υφυπουργός* αρμόδιος για την κοινή αγροτική πολιτική : Γιάννης Οικονόμου
:: αντικαταστάθηκε στις 13 Αυγούστου 2021 από τον Γεώργιο Στύλιο
** *υφυπουργός* αρμόδια για την αλιευτική πολιτική : Φωτεινή Αραμπατζή
* **[[Υπουργείο Τουρισμού (Ελλάδα)|Υπουργείο Τουρισμού]]**: Χάρης Θεοχάρης
** *υφυπουγός* αρμόδια για θέματα τουριστικής εκπαίδευσης και ειδικών μορφών τουρισμού  : Σοφία Ζαχαράκη
* **[[Υπουργείο Μετανάστευσης και Ασύλου|Υπουργός Μετανάστευσης και Ασύλου]]** : Παναγιώτης Μηταράκης 
* *υφυπουργός* αρμόδια για την ένταξη  : Σοφία Βούλτεψη
* **[[Υπουργός Επικρατείας]]**: Γιώργος Γεραπετρίτης
* **[[Υπουργός Επικρατείας]]** αρμόδιος για το συντονισμό του κυβερνητικού έργου : Άκης Σκέρτσος (από 31 Αυγούστου 2021)
** *υφυπουργός* παρά τω Πρωθυπουργώ στον Υπουργό Επικρατείας : Θεόδωρος Λιβάνιος
:: παραιτήθηκε στις 13 Αυγούστου
** **[[υφυπουργός στον Πρωθυπουργό]]** αρμόδιος για τον συντονισμό του κυβερνητικού έργου : Άκης Σκέρτσος
:: παραιτήθηκε στις 13 Αυγούστου 2021
** **[[υφυπουργός στον Πρωθυπουργό]]** αρμόδιος για θέματα επικοινωνίας και ενημέρωσης  και Κυβερνητικός εκπρόσωπος : Χρήστος Ταραντίλης
:: παραιτήθηκε την 1η Μαρτίου 2021
:::αντικαταστάθηκε στις 13 Αυγούστου 2021 από τον Γιάννη Οικονόμου
** **[[υφυπουργός στον Πρωθυπουργό]]** αρμόδιος για θέματα κρατικής αρωγής και αποκατάστασης από φυσικές καταστροφές : Χρήστος Τριαντόπουλος (από 13 Αυγούστου 2021)
** αναπληρώτρια κυβερνητική εκπρόσωπος : Αριστοτελία Πελώνη

### Ανασχηματισμός 31ης Αυγούστου 2021
Η επιλογή του Πρωθυπουργόυ για το νεοσύστατο Υπουργείο Πολιτικής Προστασίας, ο Ευάγγελος Αποστολάκης, τελικά δεν αποδέχτηκε τον διορισμό του. Προσωρινός υπουργός ανέλαβε ο Τάκης Θεοδωρικάκος Η υπουργοποίηση του πρώην Υπουργού Εθνικής Άμυνας στην κυβέρνηση Αλέξη Τσίπρα, και η αλλαγή στη στάση του, αφού σύμφωνα με τα λεγόμενά του δεν υπήρχε διακομματική συναίνεση, ήταν το κυριώτερο γεγονός αυτού του ανασχηματισμού.
Οι εφημερίδες της Αντιπολίτευσης από την άλλη, έδωσαν ιδιαίτερη βαρύτητα και στην υπουργοποίηση του Θάνου Πλεύρη, πολιτικού που είχε επικριθεί στο παρελθόν για ακροδεξιές απόψεις.

* **[[Υπουργείο Οικονομικών (Ελλάδα)|Υπουργός Οικονομικών]]**: Χρήστος Σταϊκούρας
** *αναπληρωτής υπουργός* αρμόδιος για τη δημοσιονομική πολιτική: Θόδωρος Σκυλακάκης 
** *υφυπουργός* για τη φορολογική πολιτική και τη δημόσια περιουσία: Απόστολος Βεσυρόπουλος
* **[[Υπουργείο Ανάπτυξης και Επενδύσεων|Υπουργός Ανάπτυξης και Επενδύσεων]]**:  Άδωνις Γεωργιάδης
** *αναπληρωτής υπουργός αρμόδιος για θέματα ιδιωτικών επενδύσεων*: Νίκος Παπαθανάσης
** *υφυπουργός* αρμόδιος για τις δημόσιες επενδύσεις και το εταιρικό σύμφωνο ανάπτυξης : Γιάννης Τσακίρης 
** *υφυπουργός * αρμόδιος για την έρευνα και την καινοτομία:  Χρήστος Δήμας
* **[[Υπουργείο Εξωτερικών|Υπουργός Εξωτερικών]]**: Νίκος Δένδιας
** *αναπληρωτής * αρμόδιος για τα ευρωπαϊκά θέματα: Μιλτιάδης Βαρβιτσιώτης
** *υφυπουργός* για την οικονομική διπλωματία και την εξωστρέφεια: Κώστας Φραγκογιάννης
** *υφυπουργός* αρμόδιος για τον απόδημο ελληνισμό:  Ανδρέας Κατσανιώτης
* **[[Υπουργείο Προστασίας του Πολίτη|Υπουργός Προστασίας του Πολίτη]]**: Τάκης Θεοδωρικάκος
** *υφυπουργός* αρμόδιος για την αντεγκληματική πολιτική: Ελευθέριος Οικονόμου
* **[[Υπουργείο Κλιματικής Κρίσης και Πολιτικής Προστασίας|Υπουργός Κλιματικής Κρίσης και Πολιτικής Προστασίας]]** : Ευρυπίδης Στυλιανίδης (από 9 Σεπτεμβρίου 2021)
** *υφυπουργός Κλιματικής Κρίσης και Πολιτικης Προστασίας* : Ευάγγελος Τουρνάς (από 9 Σεπτεμβρίου 2021)
* **[[Υπουργείο Εθνικής Άμυνας (Ελλάδα)|Υπουργός Εθνικής Άμυνας]]**: Νικόλαος Παναγιωτόπουλος
** *υφυπουργός*: Νίκος Χαρδαλιάς
* **[[Υπουργείο Παιδείας και Θρησκευμάτων|Υπουργός Παιδείας και Θρησκευμάτων]]**: Νίκη Κεραμέως
** *υφυπουργός* αρμόδια για θέματα πρωτοβάθμιας και δευτεροβάθμιας εκπαίδευσης και ειδικής αγωγής : Ζέττα Μακρή
** *υφυπουργός* αρμόδιος για θέματα ανωτάτης εκπαίδευσης : Άγγελος Συρίγος
* **[[Υπουργείο Εργασίας και Κοινωνικών Υποθέσεων|υπουργός Εργασίας και Κοινωνικών Υποθέσεων]]**: Κωστής Χατζηδάκης
** *υφυπουργός* αρμόδιος για θέματα κοινωνικής ασφάλισης : Παναγιώτης Τσακλόγλου
** *υφυπουργός* αρμόδια για τη δημογραφική πολιτική και την οικογένεια : Μαρία Συρεγγέλα 
** *υφυπουργός* αρμόδια για θέματα Πρόνοιας και Κοινωνικής αλληλεγγύης: Δόμνα Μιχαηλίδου
* **[[υπουργείο Υγείας|Υπουργός Υγείας]]**: Θάνος Πλεύρης
** *αναπληρωτής* αρμόδιος για τις υπηρεσίες υγείας : Ασημίνα Γκάγκα
** *υφυπουργός* αρμόδια για θέματα ψυχικής υγείας : Ζωή Ράπτη
* **[[Υπουργείο Περιβάλλοντος και Ενέργειας|Υπουργός Περιβάλλοντος και Ενέργειας]]**: Κώστας Σκρέκας
** *υφυπουργός* αρμόδιος για θέματα προστασίας περιβάλλοντος : Γιώργος Αμυράς
** *υφυπουργός* αρμόδιος για θέματα χωροταξίας και αστικού περιβάλλοντος: Νίκος Ταγαράς
* **[[Υπουργείο Πολιτισμού και Αθλητισμού|Υπουργός Πολιτισμού και Αθλητισμού]]**: Λίνα Μενδώνη 
** *υφυπουργός* αρμόδιος για θέματα σύγχρονου πολιτισμού : Νικόλας Γιατρομανωλάκης
** *υφυπουργός* αρμόδιος για θέματα αθλητισμού : Λευτέρης Αυγενάκης
* **[[Υπουργείο Δικαιοσύνης|Υπουργός Δικαιοσύνης]]**: Κωνσταντίνος Τσιάρας
** *υφυπουργος* αρμόδιος για θέματα διεθνούς συνεργασίας και ανθρωπίνων δικαιωμάτων : Γιώργος Κώτσηρας
* **[[Υπουργείο Εσωτερικών|Υπουργός Εσωτερικών]]**: Μάκης Βορίδης
** *αναπληρωτής* αρμόδιος για θέματα αυτοδιοίκησης : Στέλιος Πέτσας
** *υφυπουργός* αρμόδιος για θέματα Μακεδονίας - Θράκης : Σταύρος Καλαφάτης
* **[[Υπουργείο Ψηφιακής Διακυβέρνησης|Υπουργός Επικρατείας και Ψηφιακής Διακυβέρνησης]]**: Κυριάκος Πιερρακάκης 
** *υφυπουργός* αρμόδιος για τις τηλεπικοινωνίες και το κτηματολόγιο : Θεόδωρος Λιβάνιος
** *υφυπουργός* αρμόδιος για θέματα απλούστευσης διαδικασιών : Γιώργος Γεωργαντάς
* **[[Υπουργείο Υποδομών και Μεταφορών|Υπουργός Υποδομών και Μεταφορών]]** : Κώστας Αχ. Καραμανλής
** *Υφυπουργός*  αρμόδιος για θέματα μεταφορών : Μιχάλης Παπαδόπουλος
** *υφυπουργός* αρμόδιος για τις υποδομές : Γιώργος Καραγιάννης
* **[[Υπουργείο Ναυτιλίας και Νησιωτικής Πολιτικής|Υπουργός Ναυτιλίας και Νησιωτικής Πολιτικής]]**: Ιωάννης Πλακιωτάκης
** *υφυπουργός* αρμόδιος για θέματα κλάδου πλοίων : Κωνσταντίνος Κατσαφάδος
* **[[Υπουργείο Αγροτικής Ανάπτυξης και Τροφίμων|Υπουργός Αγροτικής Ανάπτυξης και Τροφίμων]]**: Σπήλιος Λιβανός
** *υφυπουργός* αρμόδιος για την κοινή αγροτική πολιτική : Γεώργιος Στύλιος
** *υφυπουργός* αρμόδια για την αλιευτική πολιτική : Σίμος Κεδίκογλου
* **[[Υπουργείο Τουρισμού (Ελλάδα)|Υπουργείο Τουρισμού]]**: Βασίλης Κικίλιας
** *υφυπουγός* αρμόδια για θέματα τουριστικής εκπαίδευσης και ειδικών μορφών τουρισμού  : Σοφία Ζαχαράκη
* **[[Υπουργείο Μετανάστευσης και Ασύλου|Υπουργός Μετανάστευσης και Ασύλου]]** : Παναγιώτης Μηταράκης 
* *υφυπουργός* αρμόδια για την ένταξη  : Σοφία Βούλτεψη
* **[[Υπουργός Επικρατείας]]**: Γιώργος Γεραπετρίτης
* **[[Υπουργός Επικρατείας]]** : Άκης Σκέρτσος
** **[[υφυπουργός στον Πρωθυπουργό]]** αρμόδιος για θέματα επικοινωνίας και ενημέρωσης  και Κυβερνητικός εκπρόσωπος : Γιάννης Οικονόμου
** αναπληρώτρια κυβερνητική εκπρόσωπος : Αριστοτελία Πελώνη

## Παραπομπές


2019
Κατηγορία:2019
Κατηγορία:2020
Κατηγορία:2021
Κατηγορία:2022
Κατηγορία:2023